als_Latn dik_Latn sag_Latn
Ministria e Zhvillimit Ekonomik përmes një sqarimi është munduar ta heq fajin nga vetja, në lidhje me gjendjen e krijuar në hidrocentralin e Ujmanit (Gazivodës), ku prej 5 shkurtit punëtorët atje po e shprehin pakënaqësinë e tyre me menaxhmentin e Ibër Lepencit, por që kanë drejtuar kërkesat e tyre në Qeverinë e Kosovës, respektivisht në MZHE, ku kanë kërkuar që ministria në fjalë të ndërhyjë për ta zgjidhur problemin e tyre.
Sot portalit Veriu.info ka publikuar një artikull në lidhje me këtë problematik, pasi që ne kuadër të kësaj ministrie funksionon Njësia për Politika dhe Monitorim të Ndërmarrjeve Publike, dhe në një formë ose në tjetrën kjo ministri ka përgjegjësi për funksionimin e këtyre ndëërmarrjeve.
Ja reagimi i plotë i Ministria e Zhvillimit Ekonomik:
MZHE nuk menaxhon me NP-të, rrjedhimisht nuk mbështet asnjë menaxher
Ministria e Zhvillimit Ekonomik sqaron opinionin se artikulli me titull “Ministria e Blerand Stavilecit mbron Predrag Bozhoviqin, familjarin e të dyshuarit për vrasjen e Enver Zymberit”, të publikuar sot me 17.03.2015 nga portali Veriu.info, i shpërndarë edhe nga portale tjera, nuk përmban asnjë të vërtetë lidhur me relacionin që MZHE ka me ndërmarrjen në fjalë, e aq më pak me të apostrofuarin, drejtorin e hidrocentralit të Ujmanit.
Ndërmarrjet Publike nuk janë pjesë e MZHE-së dhe bazuar ne Ligjin mbi NP, neni 131, Themeluesi-Aksionari në këtë rast MZHE dhe Qeveria, nga momenti i themelimit nuk kanë autorizim për të menaxhuar me NP.
Përgjegjësinë për Drejtimin e NP-së e kanë Bordet e Drejtorëve, të cilët së bashku me menaxhmentin kanë kompetencë dhe përgjegjësi për menaxhimin me NP-në. Menaxhmentet e NP-ve, i përgjigjen Bordeve të Drejtorëve përderisa bordet e emëruara nga aksionari-Qeveria, për punën e tyre i përgjigjen Aksionarit.
MZHE mbetet e përkushtuar për rritjen e transparencës me qëllim të informimit të publikut, ndërkaq çdo raportim jo korrekt nuk i shërben informimit të drejtë të qytetarëve dhe përbën shmangie nga etika e gazetarisë.
Ky portal menaxhohet nga "Veriu.info" SH.P.K. - Mitrovicë. Të gjitha të drejtat janë të rezervuara. Kontakti: Tel. 044 / 649 – 349 E-mail: veriu.info@gmail.com © Veriu.Info | 2014
als_Latn als_Latn als_Latn als_Latn als_Latn als_Latn als_Latn als_Latn als_Latn